b"\n_START_ARTICLE_\nAlbion P. Howe\n_START_SECTION_\nTidlige \xc3\xa5r\n_START_PARAGRAPH_\nHowe var f\xc3\xb8dt i Standish, Maine. Han fik eksamen fra West Point i 1841. Efter to \xc3\xa5rs tjeneste i 4th U.S. Artillery underviste han i matematik p\xc3\xa5 West Point i tre \xc3\xa5r._NEWLINE_Han gjorde tjeneste i den mexicansk-amerikanske krig og blev udn\xc3\xa6vnt til midlertidig kaptajn i 1847 for tapperhed under general Winfield Scott's fremrykning til Mexico City, is\xc3\xa6r for sin indsats i slaget ved Contreras og slaget ved Churubusco. Han blev forfremmet til kaptajn den 2. marts 1855. Howe gjorde tjeneste under Robert E. Lee ved nedk\xc3\xa6mpelsen af John Brown i Harpers Ferry.\n_START_SECTION_\nBorgerkrigen\n_START_PARAGRAPH_\nI begyndelsen af borgerkrigen gjorde Howe tjeneste under generalmajor George B. McClellan i West Virginia. Han overtog kommandoen over John J. Peck's 3. Brigade, i Darius N. Couch's 1. Division, i Erasmus D. Keyes's IV Korps under Syvdagesslaget efter at Peck var blevet forfremmet til at kommandere Silas Casey's division i samme korps. Howe blev udn\xc3\xa6vnt til major i den regul\xc3\xa6re h\xc3\xa6r for sin rolle i Slaget ved Malvern Hill. Han blev forfremmet til brigadegeneral i den frivillige h\xc3\xa6r den 11. juni 1862._NEWLINE_I Army of the Potomac's efterf\xc3\xb8lgende kampagner k\xc3\xa6mpede Howe i Slaget ved South Mountain og var tilstede i Slaget ved Antietam. Han blev forfremmet til at lede 2. division i VI Korps, og f\xc3\xb8rte den i Slaget ved Fredericksburg. Hans division var i h\xc3\xa5rd kamp i slaget ved Fredericksburg og i slaget ved Salem Church under slaget ved Chancellorsville. Howes division udf\xc3\xb8rte en recognoscering i n\xc3\xa6rheden af Fredericksburg den 3. juni 1863, da Unionens overkommando fors\xc3\xb8gte at finde ud af om Army of Northern Virginia var ved forlade sine stillinger for at g\xc3\xa5 i offensiven. Divisionen var kun sporadisk i kamp under Gettysburg kampagnen som ledte op til Slaget ved Gettysburg. Hans division var den sidste, som ankom til slagmarken og hans to brigader blev placeret i hver sin ende af Unionens linje, hvilket efterlod ham uden noget at kommandere. Under forf\xc3\xb8lgelsen af Lee's retirerende h\xc3\xa6r var 1. Vermont Brigade fra Howes division i kamp med den konf\xc3\xb8dererede bagtrop n\xc3\xa6r Funkstown, Maryland, den 10. juli 1863. Howe fortsatte som leder af divisionen under Bristoe kampagnen og Mine Run kampagnen._NEWLINE_Howe blev fjernet fra sin post af generalmajor George G. Meade kort tid efter. Howes d\xc3\xa5rlige forhold til sin korpskommand\xc3\xb8r generalmajor John Sedgwick, som ogs\xc3\xa5 omfattede st\xc3\xb8tte til generalmajor Joseph Hooker i kontroverserne, som opstod efter Unionens nederlag ved Chancellorsville, bidrog formentlig til denne fjernelse. Hvis ikke Meade tog skridt til fjernelsen, stod han i hvert fald heller ikke i vejen for den. Howe vidnede mod Meade og Sedgwick for en unders\xc3\xb8gelseskomite fra Kongressen om krigens f\xc3\xb8relse, hvor han h\xc3\xa6vdede, at Sedgwick havde talt med ham om tilbagetr\xc3\xa6kning til Westminster i Maryland. Sedgwicks vidneudsagn var i modstrid med Howes, uden at han blev n\xc3\xa6vnt ved navn. Komiteen unders\xc3\xb8gte ikke denne modstrid n\xc3\xa6rmere. Hvad der st\xc3\xa5r klart er, at Sedgwick \xc3\xb8nskede at brigadegeneral George W. Getty skulle overtage Howes plads som kommand\xc3\xb8r af 2. division._NEWLINE_Efter at have forladt Army of the Potomac, Howe fik Howe kommandoen over artilleridepotet i Washington, D.C. I en kort periode var han i felten ved Harpers Ferry, hvor han skulle modst\xc3\xa5 det konf\xc3\xb8dererede raid mod Washington under ledelse af generall\xc3\xb8jtnant Jubal A. Early.\n_START_SECTION_\nTjeneste efter krigen\n_START_PARAGRAPH_\nVed krigens slutning var Howe medlem af \xc3\xa6resgarden, som stod vagt over Abraham Lincolns lig, og kort eftr blev han udpeget til at v\xc3\xa6re med i den milit\xc3\xa6rkommission, som holdt rettergang over de sammensvorne bag mordet af Lincoln. Howe udtalte sig ikke offentligt om domf\xc3\xa6ldelsen og henrettelsen af Mary E. Surratt, men var ikke blandt de fem officerer som anmodede pr\xc3\xa6sident Andrew Johnson om at omg\xc3\xb8re hendes straf til livsvarigt f\xc3\xa6ngsel. Begge opgaver kan antyde, at den radikale Republikanerske fraktion i Kongressen fandt ham brugbar og sympatisk indstillet. Han gjorde ogs\xc3\xa5 tjeneste p\xc3\xa5 Kontoret for flygtninge, frigivne slaver og forladte jorder i 1865. Howe afm\xc3\xb8nstrede den frivillige h\xc3\xa6r den 15. juli 1866._NEWLINE_Howe trak sig tilbage fra h\xc3\xa6ren den 30. juni 1882, med rang af oberst. Han d\xc3\xb8de i Cambridge Massachusetts og ligger begravet der p\xc3\xa5 Mount Auburn Cemetery."